เขียนความคิดเห็นเกี่ยวกับ เศรษฐกิจไทยในไตรมาส 3 ปี 2563
"สำหรับเศรษฐกิจไทยในไตรมาส 3 ปี 2563 เรามองว่าแนวโน้มดีกว่าไตรมาสที่แล้วมาก ๆ เพราะว่าพอเรามองเห็นตัวเลข มันดีกว่าที่ตลาดเขาคาดการณ์ไว้มาก ๆ เลย ส่วนหนึ่งก็มาจากการการผ่อนปรนมาตรการล็อกดาวน์เนี่ยแหละ เศรษฐกิจค่อย ๆ จะฟื้นตัวแล้ว คาดว่าไตรมาสสุดท้ายของปีนี้ เศรษฐกิจของบ้านเราก็จะดีแบบนี้นะ"

บทเรียนจากย่อหน้านี้

ตลาดหุ้นปรับตัวขึ้นต่อเนื่อง จากความคืบหน้าของการพัฒนาวัคซีนที่ออกมาอีกครั้ง โดยบริษัทยา Moderna เปิดเผยผลการทดสอบวัคซีนเบื้องต้นในระยะที่ 3 พบว่ามีประสิทธิภาพในการป้องกันเชื้อโควิด-19 ถึง 94.5% ใกล้เคียงกับวัคซีนของ Pfizer และ BioNTech ที่ 90% โดยทั้งสองบริษัทได้รับการสนับสนุนจากกลุ่มประเทศพัฒนาแล้ว เช่น สหรัฐฯ ยุโรป ญี่ปุ่น และแคนาดา ทำให้ประเทศเหล่านี้มีสิทธิ์ได้รับวัคซีนก่อน ซึ่งทั้งสองบริษัทคาดว่าจะผลิตวัคซีนรวมกันได้ประมาณ 2,000 ล้านโดสในปี 2564 เพียงพอสำหรับประชากรที่ต้องได้รับวัคซีนในกลุ่มประเทศพัฒนาแล้วจำนวน 660 ล้านคน คิดเป็น 1,300 ล้านโดส (2 โดสต่อคน) นับว่าเป็นข่าวดีอีกหนึ่งเรื่องที่ช่วยผลักดันให้ตลาดหุ้นเพิ่มขึ้นอย่างต่อเนื่อง

เศรษฐกิจไทยในไตรมาส 3 ปี 2563 หดตัวที่ -6.4%YoY ซึ่งออกมาดีกว่าที่ตลาดคาดไว้ที่ -8.8%YoY และดีกว่าไตรมาสที่ 2 ปี 2563 ที่ -12%YoY จากการผ่อนปรนมาตรการล็อกดาวน์ภายในประเทศอย่างต่อเนื่อง ประกอบกับการพัฒนาวัคซีนต้านโควิด-19 ที่คืบหน้าเป็นอย่างมาก ทำให้ความกังวลในการแพร่ระบาดของโควิด-19 ลดลง รวมถึงมาตรการกระตุ้นเศรษฐกิจต่างๆ จากภาครัฐ เช่น โครงการคนละครึ่ง โครงการช้อปดีมีคืน และแผนการเปิดรับนักท่องเที่ยวต่างชาติแบบจำกัดจำนวน ซึ่งเหล่านี้ส่งผลดีต่อเศรษฐกิจในประเทศไทย และเป็นปัจจัยบวกหนุนต่อภาพการลงทุนในประเทศไทย
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน